ליברה ביטוח - האם היא זולה יותר מהמתחרים? -
דף הבית / צרכנות / ליברה ביטוח – האם היא זולה יותר מהמתחרים?
נדב טסלר 1 בספטמבר 2018	צרכנות 1 Comment 2,854 Views
ליברה היא חברת ביטוח חדשה שהחלה לפעול בישראל באופן דיגיטלי בחודש ספטמבר 2018. החברה מציעה כיום ביטוח רכב בלבד ובעתיד צפויה להציע גם ביטוחי דירה וביטוחי עסק.
כחברה שפועלת באופן דיגיטלי ולא באמצעות סוכנים החברה מתיימרת להיות זולה ביחס לחברות ביטוח אחרות. האם יש אמת מאחורי ההבטחה?
>>>לכניסה לאתר של ליברה ביטוח –כניסה
כחלק מהחידושים אותן מציעה החברה היא מציעה הצעת מחיר פרסונלית בהתאם למודל מיוחד שהיא פיתחה. בין המאפיינים שנבדקים, מספר הקילומטרים השנתי שעושה הרכב, האם יש לך ילדים ואיך אתה מאריך את הנהיגה שלך ביחס לאחרים.
אני לדוגמא קיבלתי 188 שקלים הנחה בזכות המודל הפרסונלי של ליברה.
בנוסף מציגה החברה הטבה נוספת המכונה ליברות שהן למעשה נקודות זיכוי למבוטח בעבור רכישה או חידוש של ביטוחים בחברה או קבלתן בכסף מזומן לפי בחירה כאשר 1 ליברה = 1 שקל.
כך למשל לפי אתר החברה רכישת ביטוח בגובה 3.500 ₪ מזכה את המבוטח ב 105 ליברות או 105 שקלים, למעשה מדובר בהנחה בשיעור של 3% אותה יכל לנצל המבוטח בשנה הבאה לצורך חידוש הביטוח (או לקבל כסכום כספי לחשבון הבנק)
האם ליברה באמת זולה?
כחברת ביטוח דיגיטלית המשבשת את תחום הביטוח בישראל מתחייבים בליברה להיות זולים
כי עם הביטוח הפרסונלי של ליברה,שקט נפשי לא חייב להיות יקר
החלטתי לבדוק זאת באמצעות מחשבון אובייקטיבי של משרד האוצר.
משרד האוצר מעמיד לרשות הנהגים מחשבון ביטוח חובה, המחשבון מאפשר קבלת הצעות על סמך נתוני הנהג ונתוני הרכב (כניסה)
הבדיקה הראשונה עבור נהג בן 40 עם 20 שנות וותק, מציבה את חברת ליברה הרחק מאחור.
בתחתית הרשימה ניתן למצוא חברות ביטוח ישירות אחרות כמו AIG וביטוח ישיר
גם בגילאים צעירים יותר, ליברה לא מציגה את המחיר הזול ביותר בביטוח חובה.
בחנו את עלות הביטוח לנהג בן 24 עם וותק של 6 של שנות נהיגה, הפעם חברת הביטוח ליברה דורגה במקום השביעי מבחינת המחיר.
בדיקת ביטוח מקיף בליברה – האם המודל הפרסונלי באמת עובד?
בבדיקת ביטוח החובה נמצא שליברה היא לא חברת הביטוח הזולה ביותר בשוק. האם ברכישה של ביטוח מקף וחובה תתגלה תמונה אחרת?
החלטתי לצאת לבחון את הפקת הפוליסה באתר של ליברה ומדובר בחוויה אחרת ביחס לחברות אחרות שמאפשרות רכישת ביטוח רכב באינטרנט.
לאחר השאלות הסטנדרטיות על מין הנהג והוותק בנהיגה מגיע רצף שאלות אישיות שמבטיח להוזיל את מחיר הביטוח.
השאלות ששואל המודל הפורסנולי של ליברה הן אכן אישיות והן לא חובה כחלק מתהליך רכישת הביטוח.
אבל מה לא נעשה בשביל כמה שקלים של הנחה.
את התוצאה הסופית החלטתי לבחון מול אתר וובי, שמשמש כסוכנות ביטוח הנותנת הצעות ממגוון רחב של חברות ביטוח.
בסופו של התהליך ההצעה של ליברה עבור הסובארו שלי היתה זולה ב- 100 שקלים מההצעה הזולה ביותר באתר וובי.
ליברה ביטוח היא בהחלט שינוי מרענן בנוף הביטוח הישראלי, האתר שלה נעים לעין ומערכת המכירה שלה נוחה ומזמינה.
אבל, ואבל גדול
אנשים לא רוכשים ביטוח רק בשל מערכת המכירה. אנשים נוהגים להשוות הצעות מחיר ואנשים נוהגים לחדש את הפוליסה שלהם בחברה האחרונה בה היו מבוטחים.
האם ליברה יצליחו לגרום למספיק נהגים לבחון את המערכת שלהם ואולי לקבל הצעת מחיר זולה יותר?
האם אנשים יחליפו את חברת הביטוח שלהם בשביל הנחה של 100 שקלים?
האם ליברה יצליחו להעמיד שירות דיגיטיאלי וטיפול מהיר בתביעות שיגרום לנהגים לחדש את הביטוח שנה אחרי שנה?
ליברה ביטוח - האם היא זולה יותר מהמתחרים? by נדב טסלר
Previous חמישה הרגלים פיננסים שכדאי להתחיל לבסס בראשית שנות העשרים
Next 10 מושגים בתכנון פרישה שאתם חייבים להכיר
9 באוקטובר 2018 at 0:11
כהרגלך נדב, פוסט מעולה, מקיף וברור ותודה רבה שהכרת לי את חברת הביטוח החדשה הזו 🙂
ניגשתי לאתר של "ליברה" וביצעתי את כל שנדרש, כולל מענה סבלני ומקיף על כל השאלות הפרטיות שנשאלתי (מה לא נעשה בשביל כמה ג'ובות הנחה, מה?). עניתי בכנות מלאה.
ההצעה שקיבלתי עבור ביטוח מקיף לרכב+ביטוח צד ג' (רכב ישן, נהג ותיק, לא כזה מבוגר, שום תאונות ושום כלום) לא הייתה זולה מההצעה שקיבלתי בביטוח חקלאי.
להיפך, היא הייתה יקרה ב- 100 ש"ח.
מכאן שהמסקנות שכתבת בסוף הפוסט הן נכונות וצודקות.
לקוחות פוטנציאלים לא רוכשים ביטוח רק בגלל ממשק המכירה הדיגיטלי, הנוח מאוד והברור מאוד (ובכל אופן, שאפו להם על אתר באמת נגיש ונוח ומאוד מאוד יעיל ומצויין).
ומבוטחים אכן נוהגים לחדש את הפוליסה שלהם בחברה האחרונה בה היו מבוטחים. זה בדיוק מה שאני עשיתי, כי למרות ש- 100 ש"ח לא כאלו משנים לי, ולמרות שאשמח לפרגן למתחרה חדשה בשוק, הם מבחינתי לא מספקים את הסחורה.
על מסלול השאלות הפרטיות המקיף שהם העבירו אותי (לפחות 5-10 שאלות אישיות ומפורטות מאוד) הייתי מצפה להנחה יותר משמעותית של לפחות 5-10%, או לפחות בסביבות ה- 250 ש"ח לעומת ביטוח *זול* אחר.
שורה תחתונה – נשארתי בביטוח חקלאי שהם הכי זולים שמצאתי ומספקים את כל צרכיי.